Document ID: 31991R3676

KOMISSION ASETUS (ETY) N:o 3676/91,
annettu 17 päivänä joulukuuta 1991,
lampaan- ja vuohenliha-alan tuottajien ja tuottajaryhmittymien määrittelyyn liittyvien tiettyjen erityistapausten soveltamista koskevista yksityiskohtaisista säännöistä annetun asetuksen (ETY) N:o 2385/91 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89(1), sellaisena kuin se on viimeksi muutettuna asetuksella (ETY) N:o 1741/91(2), ja erityisesti sen 5 artiklan 9 kohdan,
ottaa huomioon lampaan- ja vuohenlihan tuottajapalkkion myöntämistä koskevista yleisistä säännöistä 27 päivänä marraskuuta 1990 annetun neuvoston asetuksen (ETY) N:o 3493/90(3) ja erityisesti sen 1 artiklan ja sen 2 artiklan 4 kohdan,
sekä katsoo, että
asetuksessa (ETY) N:o 3494/90 vahvistetaan erityisesti lampaan- ja/tai vuohenlihan tuottajan sekä tuottajaryhmittymän määritelmät; komissio on asetuksen (ETY) N:o 3013/89 30 artiklassa säädettyä menettelyä noudattaen antanut asetuksessa (ETY) N:o 2385/91(4) näiden määritelmien soveltamista koskevat säännöt ja erityisesti asetuksen (ETY) N:o 3013/89 5 artiklan 7 kohdassa tuottajaryhmittymien osalta säädettyjä raja-arvoja sekä vuorilaiduntamista asetuksen (ETY) N:o 3493/90 2 artiklan 3 kohdan toisessa alakohdassa tarkoitetuilla maantieteellisillä alueilla koskevat säännöt,
asetuksessa (ETY) N:o 2385/91 säädetään, että tuottajaryhmittymien on määritettävä katraan jakomenettely jäsenten kesken ja että tätä menettelyä muutetaan seuraavia markkinointivuosia varten ainoastaan, jos ryhmittymän kokoonpano on olennaisesti muuttunut; olennaisen muutoksen käsitteen määritteleminen todennäköisesti helpottaa ja yhdenmukaistaa tuottajaryhmittymiä koskevien säännösten soveltamista,
asetuksessa (ETY) N:o 2385/91 määritetään lisäksi tapaukset, joissa ryhmittymien jäsenet eivät voi hyötyä asetuksen (ETY) N:o 3013/89 5 artiklan 7 kohdan säännöksistä; näihin tapauksiin olisi rinnastettava ne ryhmittymät, jotka on todettu perustetuiksi lainvastaista mainituista säännöksistä hyötymistä varten,
asetuksessa (ETY) N:o 2385/91 määritetään myös vuorilaiduntamista koskevista erityistoimenpiteistä hyötymisen edellytykset; tämän alan valvonnan vaikeuden vuoksi on aiheellista määritellä tarkemmin tätä tarkoitusta varten säädetyissä todistuksissa mainittavat tiedot,
lisätutkimuksen perusteella on osoittautunut tarpeelliseksi täydentää asetuksen (ETY) N:o 2385/91 liitteessä lueteltujen maantieteellisten alueiden luetteloa, ja
lampaiden ja vuohien hallintokomitea ei ole antanut lausuntoaan puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2385/91 seuraavasti.
1) Korvataan 2 artiklan 2 kohdan toinen alakohta seuraavasti:
" Kun ryhmittymän luonteen vuoksi ei ole kuitenkaan mahdollista saada selville kunkin tuottajan osalta yksittäisten eläinten omistusoikeutta, ryhmän ohjesäännöissä tai sisäisissä säännöissä on määrättävä lammas- ja/tai vuohikatraan jakomenettelystä kyseisten tuottajien kesken asetuksen (ETY) N:o 3493/90 1 artiklan 1 kohdan 1 alakohdan mukaisesti. Jakomenettelyn on vastattava tapaa, jolla ryhmittymän varat jaettaisiin tuottajajäsenten kesken ryhmittymän hajoamisen yhteydessä, ja siitä on ilmoitettava toimivaltaiselle viranomaiselle. Tätä jakomenettelyä muutetaan seuraavia markkinointivuosia varten ainoastaan, jos palkkion myöntämistä varten toimivaltaiselle viranomaiselle ilmoitettu ryhmittymän kokoonpano on muuttunut olennaisesti; tällainen muutos voi aiheutua:
- joko uusien jäsenten liittymisestä tai vanhojen jäsenten eroamisesta,
- tai varojen jakautumisessa ryhmittymän jäsenten välillä tapahtuneesta vähintään 10 prosentin suuruisesta muutoksesta.
Vuosittaisessa palkkiohakemuksessa on ilmoitettava mainitun menettelyn perusteella kullekin tuottajalle kuuluvien uuhien lukumäärä."
2) Korvataan 2 artiklan 3 kohdan a alakohta seuraavasti:
"a) Toiseen tuottajajäseneen tai ryhmittymään työsuhteiset tuottajajäsenet;"
3) Lisätään 2 artiklaan 4 alakohta seuraavasti:
"4 Tuottajaryhmittyminä ei pidetä asetuksen (ETY) N:o 3013/89 voimaantulon jälkeen olemassaolevan tilan katraan jakamisen vuoksi, tarvittaessa 2 artiklan 2 kohdassa tarkoitettua jakomenettelyä noudattaen, perustettuja ryhmittymiä silloin, kun ne on perustettu ensisijaisesti asetuksen (ETY) N:o 3013/89 5 artiklan 7 kohdassa annettuja tuottajakohtaisia raja-arvoja koskevien säännösten kiertämiseksi.
Tapauksia, joissa kyseiset osakkaat kykenevät osoittamaan tilan fyysisessä tai rahoituksellisessa rakenteessa tapahtuneen olennaisen sinällään tuottajaryhmittymän perustamiseen oikeuttavan muutoksen, ei oteta huomioon edellisen alakohdan säännöksiä sovellettaessa."
4) Lisätään 3 artiklan 3 kohtaan alakohdat seuraavasti:
"Jäsenvaltioiden on annettava komissiolle tieto paikallisen toimivaltaisen viranomaisen nimeämiseksi tai hyväksymiseksi ensimmäisessä alakohdassa tarkoitettujen todistusten antamista varten annetuista säännöksistä.
Näissä todistuksissa on ehdottomasti täsmennettävä:
- vuorilaiduntamisen sijainti,
- vuorilaitumella pidettävien eläinten saapumis- ja lähtöpäivät."
5) Korvataan liitteen IV ja V kohta tämän liitteen IV ja V kohdalla.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Asetuksen 1 artiklan 1 ja 5 kohtaa sovelletaan markkinointivuotta 1991 varten jätettyihin hakemuksiin. Asetuksen 1 artiklan 3 kohtaa sovelletaan markkinointivuotta 1992 ja sitä seuraavia markkinointivuosia varten jätettyihin hakemuksiin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä joulukuuta 1991.

Labels: 17
6